Հավելված N 14
Արդարադատության նախարարության
պրոբացիայի ծառայության գլխավոր քարտուղարի 
2025 թվականի մարտի 04-ի N 63-Ա հրամանի

ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ

ՊՐՈԲԱՑԻԱՅԻ ԾԱՌԱՅՈՒԹՅԱՆ ԿԵՆՏՐՈՆԱԿԱՆ ՄԱՐՄՆԻ ՎԵՐԱՍՈՑԻԱԼԱԿԱՆԱՑՄԱՆ ԵՎ ՎԵՐԱԿԱՆԳՆՈՂԱԿԱՆ ԲԱԺՆԻ                           ԱՎԱԳ ՄԱՍՆԱԳԵՏ
	1. Ընդհանուր դրույթներ

	1.1. Պաշտոնի անվանումը, ծածկագիրը
Պրոբացիայի ծառայության (այսուհետ՝ Ծառայություն) կենտրոնական մարմնի (այսուհետ՝ Մարմին) վերասոցիալականացման և վերականգնողական բաժնի (այսուհետ՝ Բաժին) ավագ մասնագետ (ծածկագիր՝ 12-3-27.1.գ-Մ3-2):
1.2. Ենթակա և հաշվետու է
Ավագ մասնագետն անմիջական ենթակա և հաշվետու է Բաժնի պետին:
1.3. Փոխարինող պաշտոնի կամ պաշտոնների անվանումները
Ավագ մասնագետի բացակայության դեպքում նրան փոխարինում է Բաժնի գլխավոր  կամ ավագ մասնագետներից մեկը:
1.4.  Աշխատավայրը
Հայաստան, ք. Երևան, Շենգավիթ վարչական շրջան, Գարեգին Նժդեհ 23/1:

	2.Պաշտոնի բնութագիրը
2.1 Աշխատանքի բնույթը, իրավունքները, պարտականությունները
1. իրականացնում է  պատիժը պայմանականորեն չկիրառելու, պատժի կրումից ազատելու, պատժից պայմանական վաղաժամկետ ազատման դեպքում փորձաշրջանի մեջ գտնվող կամ Օրենքով նախատեսված դեպքերում պատժի կրումը հետաձգված անձանց նկատմամբ  վերահսկողության աշխատանքները.
2. իրականացնում է  Հայաստանի Հանրապետության քրեական օրենսգրքով նախատեսված` ազատությունից զրկելու հետ չկապված պատժի (հանրային աշխատանքներ) կատարման աշխատանքները.
3․ իրականացնում է  Հայաստանի Հանրապետության քրեական օրենսգրքով նախատեսված անվտանգության միջոցների կատարման աշխատանքները․
4․ իրականացնում է  Հայաստանի Հանրապետության քրեական դատավարության օրենսգրքով նախատեսված անվտանգության միջոցների, վերահսկողությունների և ազատությունից զրկելու հետ չկապված պատժի (հանրային աշխատանքներ) հետ զուգահեռ կիրառվող էլեկտրոնային հսկողության կատարումը․
5․  իրականացնում է  հանցագործության համար մեղավոր ճանաչված անձի նկատմամբ դատական ակտով նշանակված վերահսկողության ընթացքում սոցիալական արդարության վերականգնումը, վերասոցիալականացումը, իսկ պրոբացիայի անչափահաս շահառուների նկատմամբ՝ նաև նրանց ֆիզիկական ու հոգեկան բնականոն զարգացման ապահովումը, նրանց դաստիարակումը և այլ անձի բացասական ազդեցությունից պաշտպանումը.
6․ իրականացնում է  պրոբացիայի շահառուի վերաբերյալ հաշվետվությունների և միջնորդությունների կազմման և տրամադրման աշխատանքները.
7․իրականացնում է  դատապարտյալների վերաբերյալ պատժից պայմանական վաղաժամկետ ազատման վերաբերյալ զեկույցների տրամադրման աշխատանքները 
8․իրականացնում է  օրինապահ վարքագծի ձևավորման, վերասոցիալականացման և կրկնահանցագործությունների նվազեցման նպատակով ռիսկերի և պահանջմունքների գնահատման աշխատանքները.
9․ իրականացնում է  ռիսկերի և պահանջմունքների գնահատման արդյունքների հիման վրա անհատական վերասոցիալականացման ծրագրերի մշակման աշխատանքները.
10․ իրականացնում է  շահառուի հետ տարվող վերասոցիալականցման միջոցառումները և վերականգնողական ծրագրերի մշակման և իրականացման աշխատանքները.
11․ իրականացնում է  Բաժնում հաշվառված շահառուի մասին օրենսդրությամբ նախատեսված տվյալների շտեմարանի մեջ ներառվող տեղեկությունների հավաքագրումը, պրոբացիայի շահառուների հետ զբաղվածությանն ուղղված միջոցառումների և ծրագրերի իրականացումը. 
12․ իրականացնում է վերականգնողական ծրագրերի, այդ թվում պրոբացիայի շահառուների կրթական մակարդակի բարձրացման, մոտիվացիոն աշխատանքների իրականացման, հանցագործությունների կրկնության կանխարգելման, հասարակությունում պրոբացիայի շահառուների արդյունավետ վերաինտեգրման աշխատանքները․
Իրավունքները՝
· Դատարանից պահանջել օրինական ուժի մեջ մտած  դատավճիռները և որոշումները, անհստակությունների դեպքում  դատարանից պահանջել դրանց լուծումը. 
· Շահառուներից  պահանջել պատժի կրման կարգի պահպանում, իսկ օրենքով  նախատեսված խախտումները թույլ տալու դեպքում՝ ձեռնարկելու համապատասխան  միջոցառումներ․
· Բաժնի առջև դրված գործառույթների և խնդիրների պատշաճ իրականացման համար Ծառայության  համապատասխան  ստորաբաժանումներից, այլ մարմիններից  և պաշտոնատար անձանցից  պահանջել անհրաժեշտ տեղեկատվություն, նյութեր և այլ փաստաթղթեր․
· Բաժնի կողմից ներկայացված միջնորդությունների, ինչպես նաև իր վարույթում գտնվող շահառուների կողմից   դատարան  ներկայացված դիմումների  քննության ընթացքում  Բաժնի պետի կողմից  տրամադրված լիազորագրի հիման վրա   դատարանում հանդես գալ  Բաժնի անունից, ներկայացնել  վերջինիս շահերը,  և արտահայտել  Ծառայության դիրքորոշումը․ 
· Բաժնի պետի  հանձնարարությամբ  իրականացնել  քաղաքացիների ընդելություն, ուսումնասիրել  բարձրացված հարցերը և դրանց  առնչվող նյութերը,  պարզաբանումներ տրամադրելու նպատակով հարցերը քննարկել Բաժնի պետի հետ.




Պարտականությունները՝ 
· իրականացնել դատարանից ստացված դատավճիռների, որոշումների, օրինական ուժի մեջ մտած կարգադրությունների ժամանակին և պատշաճ կատարումը։
· իրականացնել զեկույցի կազմման և տրամադրման օրենքով սահմանված ողջ գործընթացի կատարումը, կազմված վերջնական զեկույցը ներկայացնել Բաժնի պետի հաստատմանը. 
· վարել օրենսդրությամբ սահմանված կարգով պրոբացիայի շահառուների անձնական գործը և ապահովել օրենքով սահմանված ժամկետների պահպանումը.
· վերահսկել շահառուի ռիսկերի և կարիքների գնահատման ամբողջ գործընթացը և գնահատման արդյունքների հիման վրա կազմված վերահսկողության պլանով նախատեսված շահառուների մասնակցությունը վերասոցիալականացման միջոցառումներին,  սոցիալ-հոգեբանական աշխատանքներին.
· Բաժնի աշխատանքների իրականացման ընթացքում առանձին իրավակարգավորումների վերաբերյալ  միջազգային փորձի հիման վրա  օրենսդրության կատարելագործման  և օրենսդրության  բարեփոխումների  վերաբերյալ առաջարկություններ ներկայացնել Բաժնի պետին.    
·   կազմել շահառուների վերասոցիալականացման և վերականգնողական ծրագրեր, շահառուներին ներգրավվել մշակութային, սպորտային, կրթական տարբեր միջոցառումներին.
· իրականացնել Օրենքով, Բաժնի կանոնադրությամբ և սույն պաշտոնի անձնագրով նախատեսված և Բաժնին վերապահված բոլոր գործառույթների պատշաճ և ժամանակին կատարումը։

	2. Պաշտոնին ներկայացվող պահանջները
3.1 Կրթություն, որակավորման աստիճանը
Բարձրագույն կրթություն: 

3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։

3.3. Աշխատանքային ստաժը, աշխատանքի բնագավառում փորձը
Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ իրավունքի կամ սոցիալական բնագավառում՝ մեկ տարվա աշխատանքային ստաժ։

3.4 Անհրաժեշտ կոմպետենցիաներ
Ընդհանրական կոմպետենցիաներ՝
1. Խնդրի լուծում
2. Հաշվետվությունների մշակում
3. Տեղեկատվության հավաքագրում, վերլուծություն
4. Բարեվարքություն

Ընտրանքային կոմպետենցիաներ՝
1. Բանակցությունների վարում
2.  Փոփոխությունների կառավարում
3. Ժամանակի կառավարում
4. Փաստաթղթերի նախապատրաստում

	4.Կազմակերպական շրջանակը
4.1.Աշխատանքի կազմակերպական և ղեկավարման շրջանակը
Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։
4.2.Որոշումներ կայացնելու լիազորությունները
Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։
4.3.Գործունեության ազդեցությունը
Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական  ազդեցություն։
4.4.Շփումները և ներկայացուցչությունը
Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:
4.5.Խնդիրների բարդությունը և դրանց լուծումը
Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը:





